kardosdrur/scandi-wiki huggingface dataset:
Klipper

En klipper (eller clipper) var en hurtig og flermastet sejlskibstype, anvendt som handelsskib i slutningen af 1800-tallet. Et kendt eksempel på en klipper er Cutty Sark. De to skibe Cutty Sark og Thermopylae sejlede i år 1872 fra Kina samme dag og ankom efter 122 dage til England med få dages mellemrum i kapløbet om at komme først med en last af årets høst af te. Der var store penge at tjene på at komme først. Da Suez-kanalen åbnede for dampskibe i 1869 var det ved at være slut med at tjene de store penge på klipperne.

Eksterne henvisninger 

Skibstyper
Skærf

Et skærf er et stykke klæde, der fungerer som en slags bælte eller går fra hofte til modsat skulder. Skærf bruges i flere sammenhænge, f.eks.:

 Skærf (smoking) – en ikke-obligatorisk del af en smoking
 Skærf (kimono) – en del af en kimono
 Ordensbånd – benyttes til ophængning af ordenstegn for en orden

Beklædningsgenstande
Psykometri (psykologi)

Psykometri (psyko + metri: ’måling af psyken’) er betegnelsen for den videnskabsgren, der beskæftiger sig med generelle teoretiske og metodologiske principper ved måling (kvantificering) af mentale egenskaber og tilstande hos det enkelte individ. Det kan f.eks. være personens intelligensniveau, personlighedstræk, hukommelsesspændvidde m.v.

I bred forstand dækker betegnelsen psykometri enhver applikation af matematik og statistik på psykologiske data. Mere snævert er betegnelsen knyttet til psykologisk testning, som den mest udbredte metode til at ’måle psyken’, og psykometriens overvejende praktiske opgave er at levere metoder til konstruktion og videnskabelig afprøvning af psykologiske test. Det sker ved hjælp af kvantitative, statistiske teknikker, som f.eks. skal afgøre i hvilken grad en test måler præcist og giver gyldige resultater.

Psykologi
Sambaskole

Sambaskole er en fordanskning af det oprindelige Escola de Samba (portugisisk), og har ikke noget med skole at gøre. En sambaskole er en folkelig forening, der som fremmeste mål har at paradere i forbindelse med et karneval. Oprindeligt fra Rio de Janeiro, Brasilien. Under paraden præsenteres et tema (enredo) til lyden af en slagtøjsgruppe (bateria), og gruppens medlemmer anvender diverse udklædninger der relaterer sig til det valgte tema. En sambaskoles parade er sammensat af flere undergrupper, og kan bestå af op til 5.000 medlemmer.

Sambaskolens parade er en form for folkeopera på gadeplan, og har siden midten af 1930'erne repræsenteret højdepunktet i karnevallet i Rio de Janeiro. Der findes i dag sambaskoler i næsten alle brasilianske delstater samt i mange lande i verden, herunder også i Danmark.

Foreninger
Karneval
Secure Digital

SD-kort (Secure Digital) er et flytbart flashlager-format (ikke-flygtigt lager). Det er udviklet af Matsushita, SanDisk og Toshiba og kom på markedet i 1999. Det kan bruges i transportable enheder såsom digitalkameraer, håndholdte computere, mobiltelefoner og GPS-enheder.

Standard SD kort har officielt en maximal kapacitet på 2 GB, selvom de teknisk kan lagre op til 4 GB. SDHC kort har en max. kapacitet på 32 GB. SDXC (SD eXtended Capacity), en udvidet specifikation, som annonceredes på 'Consumer Electronics Show' i 2009, kan have en kapacitet på op til 2 TB.

I 2006 fandtes SD kort i disse størrelser: 8MB, 16MB, 32MB, 64MB, 128MB, 256MB, og 512MB, 1GB, 2 GB, 4 GB, 6 GB, 8 GB og 32 GB (4-32 GB: SDHC). Nogle størrelser er muligvis udgået.

Med tiden er SD-kortene blevet meget populære. Der er dog nogle kompatibilitetsproblemer mellem de ældre kort og de nyere kort på 4GB og opefter.

Der findes 3 forskellige størrelser af Secure Digital kortet:

 SD-kort "standard" modellen.
 miniSD har den halve størrelse i forhold til SD-kortet.
 microSD har en fjerdedel størrelse i forhold til SD-korter.

Selvom SD-flashkort leveres preformatteret med én partition med FAT16 (SD-kort) og FAT32 (SDHC-kort), kan kortene sagtens partitioneres i flere partitioner – og hver partition kan individuelt have sit egen filsystem: ext2, ext3, HFS+, FAT16, FAT32 osv. Men PCer og især digitale kameraer kan være meget kræsne. Det kan være nødvendigt at formattere kortet i det digitale kamera, som skal bruge det, for at få det til at virke.

Micro SD 
'Micro SD' er et lille og flytbart flashlager-kort, det er baseret på SanDisk TransFlash. Kortet har en størrelse på 15 mm × 11 mm × 0.7 mm, og er hidtil det mindste hukommelseskort der er lavet. Det er baseret på Flash-lager. Størrelsen på microSD-kortet er omtrent en fjerdedel af et standard SD-kort, men ved hjælp af en adapter kan man bruge det som et SD, miniSD, eller MemoryStick Duo.

Fra sommeren 2009 har microSD-kort været tilgængelige i kapaciteter fra 64MB til 16GB. Kort over 4GB er kun tilgængelige i det nyere SDHC format udviklet både af KingMax og af SanDisk. Disse har en hukommelsestæthed på 34 GB/cm3.

I juni 2006 kom der er ny version kaldet microSDHC. De nye kort har det samme fysiske udseende, men bruger en anden teknologi til at adressere hukommelsen.

Forskellen på et normalt MicroSD-kort og et MicroSDHC-kort er, som det ligger i forkortelsen, at et SDHC kort er et 'High Capacity'-kort. Oprindeligt lavede man kort, der havde en maksimal hukommelse på 2 Gb, og var formateret med FAT 16. De nye SDHC-kort har væsentligt større hukommelse, og er formateret med FAT 32 for at kunne styre den større hukommelse og også at kunne tilgå hukommelsen hurtigere.

Flash-lagre
Bulma

Bulma er en figur i en japansk manga (tegneserie) kendt i vesten under navnet Dragon Ball. 

Bulma er en pige med lysegrønt hår. Hun har kort lunte, når det angår alting. 

Hun går aldrig i kamp, men er god til at lægge planer og strategier. Arbejder i en forretning, som hendes far har skabt.

Figurer fra Dragon Ball
VM i landevejscykling

Verdensmesterskabet i landevejscykling arrangeres af cykelsportens verdensforbund UCI, og er afviklet siden 1921 for amatører og siden 1927 for professionelle. Mesterskabet afgøres som et endagsløb, og ved siden af sejre i endagesklassikerne gælder verdensmesterskabet som en af de mest prestigefyldte titler. VM er officielt ikke en del af UCI ProTour'en, da der kun deltager nationale hold (og ikke ProTour-hold) ved VM.

Titler 
Ved VM i landevejscykling bliver der (pr. 2006) kørt om følgende seks titler:

Historie 
Det første VM i landevejscykling blev kørt i 1921 i København og vundet af svenskeren Gunnar Sköld.

De første seks verdensmesterskaber var kun åbne for amatører, men fra 1927 blev mesterskabet udvidet med et løb for professionelle. Den første verdensmester i landevejscykling for professionelle blev italieneren Alfredo Binda, der senere vandt to mesterskaber mere og dermed stadig er medindehaver at rekorden for flest vundne VM-titler.

Siden 1958 har kvinderne også kørt om verdensmesterskabet.

Efter VM i 1995 blev amatørbegrebet afskaffet, og de to seniormesterskaber blev slået sammen til ét under navnet "Elite". I stedet for amatørmesterskabet indførtes et nyt mesterskab for U23-ryttere, og desuden indførte man VM i enkeltstart for både elite- og U23-ryttere.

Medaljevindere

Mænd

VM i landevejscykling for professionelle 

Liste over hidtidige verdensmesterskabers værtsbyer, distancer (længste og korteste er markeret med fed skrift) og medaljevindere:

Oversigt over medaljer
Opdateret efter VM 2021.
Medaljeoversigten medregner kun medaljer, der er vundet i elite (senior) løb. Løb med blandede nationer som f.eks. holdtidskørsel fra 2012 til 2015 er ikke talt med.

VM i landevejscykling for amatører

VM i enkeltstart (elite)

U23-VM i linjeløb

U23-VM i enkeltstart

Kvinder

VM i linjeløb

Holdtidskørsel 

Damernes holdtidskørsel ved VM i landevejscykling blev for første gang arrangeret ved VM i landevejscykling 1987. Det bestod af landshold med fire ryttere på hvert hold. Efter VM i landevejscykling 1994 blev det taget af programmet. Holdtidskørsel blev genindført ved VM i landevejscykling 2012, men da for kommercielle hold, ikke nationer, med seks ryttere.

Landshold (1987–1994)

UCI-hold (2012–)

Mest succesfulde ryttere
Opdateret efter VM i landevejscykling 2016

Medaljevinder per nation
Opdateret efter VM i landevejscykling 2016

(*) Rekord 
^ Includederer , 

+ Includerer

VM i enkeltstart

Kilder

Eksterne henvisninger 

 UCI Road Cycling Championships – Archives

Se også 
 VM i banecykling
 VM i mountainbike
 VM i cykelcross
Klarälven

Klarälven er en flod i Sverige og Norge som er ca. 460 km lang, hvoraf næsten 300 km gennemløber Sverige. Fra kilden til havet regnes Klarälven og Göta älv tilsammen for Sveriges længste flod.

Fra søen Rogen i Härjedalen løber Klarälven ind i Hedmark i Norge, hvor den kaldes Trysilelven eller Klara.

Älven løber gennem søen Femunden. Nær grænsen til Sverige er der to kraftværker, Sagnfossen og Lutufallet. I Sverige løber älven gennem Värmland og munder ud i Vänern med et delta ved Karlstad.

Klarälven var den sidste svenske flod med tømmerflådning. Tømmeret transporteredes fra Norge via Trysilelven og Klarälven til Skoghall udenfor Karlstad.

I dag (2006) trafikeres Klarälven af tømmerflåder med turister mellem Branäs og Edebäck. Klarälven er internationalt kendt som et godt fiskevand og har rent og fint badevand.

Eksterne henvisninger 

Härjedalen
Vandløb i Sverige
Vandløb i Innlandet
Boris Schnuchel

Boris Schnuchel (født 15. marts 1975 i Flensborg) er en dansk håndboldspiller, der spiller for KIF Kolding København.

Han har også spillet på det danske landshold.

Udenfor håndboldbanen, har Boris Schnuchel i en årrække været medejer af Café Kompromis på Akseltorv i Kolding, ligesom han driver IT-firmaet dataXpressen.

Kluboversigt 
 KIF Kolding siden 1997
 Over Jerstal

Landskampe 
 A-Landshold: 34 (feb. 2009)

Kilde 
 Spillerinfo kif.dk 
 DHF's hjemmeside – søg på Boris Schnuchel
 

Håndboldspillere fra Danmark
Håndboldspillere fra Kolding IF
Spandau-fængslet

Spandaufængslet var et fængsel i Spandau der var bygget i 1876. Efter 2. verdenskrig sad der nazistiske krigsforbrydere, som var blevet idømt fængselsstraf ved Nürnbergprocessen, som Rudolf Hess, Walther Funk, Erich Raeder, Albert Speer, Baldur von Schirach, Konstantin von Neurath og Karl Dönitz.

I 1987 blev fængslet revet ned, primært for at forhindre at det skulle blive et nynazistisk valfartssted efter Rudolf Hess' død. Han sad alene i 20 år, efter at Albert Speer og von Schirach blev løsladt i 1966. For at sikre fængslets endelige fjernelse blev der lavet parkeringspladser og Britannia Centre Spandau på tomten, og alle bygningsrester endte i Nordsøen.

Bygninger, konstruktioner og anlæg i Berlin
Fængsler i Tyskland
Etableret i 1876
Ophørt i 1987
Baldur von Schirach

Baldur Benedikt von Schirach (9. maj 1907 i Berlin – 8. august 1974 i Kröv) var tysk NSDAP-politiker fra 1925 til 1945, rigsungdomsleder og chef for Hitlerjugend fra 1933 til 1940 og Gauleiter og statholder i Wien under 2.verdenskrig.

Baggrund 
Baldur von Schirach blev født som det yngste af fire børn i en velhavende familie i Berlin, hvor hans far var teaterdirektør. Hans mor var amerikansk og nedstammede fra "Mayflower"-emigranter. Han talte engelsk de første fire år af sit liv, inden han lærte tysk. Hans ældre bror Karl begik selvmord som attenårig. Søsteren Rosalind blev operasangerinde.

Nazismen 
Schirach blev medlem af NSDAP i 1925. I 1932 blev han gift med Henriette Hoffmann, der var datter af Hitlers personlige fotograf og ven, Heinrich Hoffmann. Det bragte ham ind i inderkredsen omkring Hitler.
I 1933 blev han leder af Hitlerjugend.
Han ytrede forsigtig kritik mod behandlingen af jøderne og forbød sine underordnede i HJ at deltage i krystalnatten. 

I 1940 blev han gauleiter i Wien, en stilling han beholdt krigen ud. I Wien var han ansvarlig for transporter af jøder til koncentrationslejre, hvad han selv kaldte sit bidrag til den europæiske kultur. Han sad i sin loge i Wieneroperaen, efter at han havde ladet hovedbanegården afspærre pga. jødetransporter. 

I september 1940 organiserede Schirach evakueringen af fem millioner børn fra byerne, fordi de var truet af allierede bombeangreb. 

Da han 24. juni 1943 forlangte en bedre behandling af østeuropæere, faldt han i unåde hos Hitler. Også hans kone, som han havde tre sønner og en datter med, var kritisk over for jødeforfølgelserne. Under et ophold i Nederlandene havde hun været vidne til den brutale deportation af jøder. Det nævnte hun for Hitler, da hun blev inviteret til hans landsted Berghof. Det faldt Hitler for brystet, og han skreg: "De er sentimental, fru von Schirach! De må lære at hade! Hvad vedkommer jødiske kvinder i Nederlandene Dem?" Henriette blev aldrig mere inviteret til Berghof. 

Schirach var til stede ved Himmlers "hemmelige tale" i Poznan i 1943, og han må have vidst, hvad der foregik i lejrene.

Efter krigen 
Schirach blev idømt tyve års fængsel for krigsforbrydelser ved Nürnbergprocessen. Han og Albert Speer var de eneste, der erkendte medskyld i nazismens forbrydelser. De afsonede deres dom i Spandau-fængslet.

Baldur og Henriette von Schirach blev skilt i 1950.

Han og Speer blev løsladt 1.oktober 1966. Han var svækket af sygdom og næsten blind. 

Efter løsladelsen førte Schirach et stille liv i Sydtyskland, hvor han skrev sine memoirer Ich glaubte an Hitler (= Jeg troede på Hitler), som udkom i 1967. I dem afviser han ethvert kendskab til udryddelseslejrne. Han levede tilbagetrukket til sin død.

Efterkommere 
Hans sønnesøn Ferdinand von Schirach er forsvarsadvokat og forfatter og gik i klasse med en sønnesøn af Claus von Stauffenberg. De to er stadigvæk venner. Ferdinand von Schirachs bøger oversættes til dansk.

Henvisninger

Eksterne henvisninger 

Hitlerjugend
Personer fra Berlin
Nazister fra Tyskland
Medlemmer af tyske rigsdag 1933-1945
Selvbiografer fra Tyskland
Tyskere i 1900-tallet
Paolo Bettini

Paolo Bettini (født 1. april 1974 i Cecina Italien),  øgenavn Il Grillo, var en italiensk professionel cykelrytter, som kørte på landevej. Han var specialist i endagsløb, men opnåede også succes i flere etapeløb. Han vandt blandt andet to VM-titler samt en OL-guld i linjeløb.

Karriere 
Bettini blev professionel i 1997 og kørte fra 1999 for Mapei-Quick Step, der undervejs skiftede navn flere gange. Hans første store sejr kom i 2000, da han vandt forårsklassikeren Liège-Bastogne-Liège. Samme år vandt han ottende etape af Tour de France.

Han var samme år med til OL i Sydney, hvor han blev nummer ni i landevejsløbet. 

Han genvandt Liège-Bastogne-Liège i 2002, vandt Milano-Sanremo og Clásica de San Sebastián i 2003 samt etapeløbet Tirreno-Adriatico i 2004.

Ved OL 2004 stillede han igen op i linjeløbet, og på den relativt flade strækning i Athen var det svært at etablere udbrud. På løbets sidste runde lykkedes det dog fire ryttere at få et forspring. De fire ryttere var tyske Erik Zabel, belgiske Axel Merckx, portugisiske Sérgio Paulinho og Bettini. De to sidstnævnte kørte yderligere fra de to øvrige, og Bettini vandt spurten foran Paulinho, mens Merckx blev nummer tre.

Bettini vandt Lombardiet Rundt i både 2005 og 2006, og i både 2006 og 2007 vandt han VM i linjeløbet. Det blev desuden til fem etapesejre i Vuelta a España. Hans sidste OL blev i OL 2008 i Beijing, hvor han blev nummer sytten i linjeløbet.

I 2008 valgte han at indstille karrieren, da han ikke kunne få forlænget sin kontrakt med Quick Step.

Væsentlige sejre 
 VM i landevejscykling (linjeløb), to gange, i 2006 og 2007.
 Olympisk mester i landevejscykling (linjeløb), en gang.
 World cup, tre gange.
 Liège-Bastogne-Liège, to gange.
 Championship of Zürich, to gange.
 Milano-Sanremo, en gang.
 Tirreno-Adriatico, en gang.
 Giro di Lombardia, to gange.
 Clásica de San Sebastián, en gang.
 Italiensk mester, to gange.

Referencer

Eksterne henvisninger

Mandlige cykelryttere fra Italien
Verdensmestre i landevejsløb
Deltagere for Italien ved sommer-OL 2000
Deltagere for Italien ved sommer-OL 2004
Deltagere for Italien ved sommer-OL 2008
Olympiske mestre fra Italien
Fender (flertydig)

Fender, henviser til forskellige artikler:

 Fender – Fender Musical Instruments Corporation, guitarfabrikant.
 Fender (maritim) – fast monteret eller løst komponent, som eksempelvis anvendes ved beskyttelse af en skibsside.

Efternavn 
 Freddy Fender – afdød amerikansk country- og Rock and roll-musiker.
 Leo Fender – grundlægger af guitarfabrikanten Fender.
Knæbøjet rævehale

 
Knæbøjet rævehale (Alopecurus geniculatus) er et 15-45 cm højt græs, der vokser på fugtig bund ved vandhuller og grøfter.

Beskrivelse 
Knæbøjet rævehale er en flerårig urt med en åben og nedliggende til opstigende vækst. Stænglerne er bøjede i knæene, og bladskederne er opsvulmede. Bladene er flade og ensartet grønne.

Blomstringen sker i maj-august, og selv om blomsterne er ufuldkomne og bittesmå, ses det alligevel tydeligt, når de gule eller violette (senere brune) støvknapper hænger uden på de endestillede, cylindriske duske. Frugterne er nødder, som er samlet i småaks, der tilsammen danner den akslignende dusk.

Rodnettet er trævlet og løst. De nedliggende stængler slår rod, og på den måde kan planten blive fladedækkende.

Højde x bredde og årlig tilvækst: 0,40 x 0,25 m (40 x 25 cm/år).

Voksested 
Planten er hjemmehørende i Europa og dermed også i Danmark, hvor den er meget almindelig. Den findes især ved våde områder, dvs. fugtige enge, moser og sumpe og langs vandløb, grøfter og søer.

Den findes i samfund med bl.a. bidende ranunkel, engforglemmigej, gul iris, kærtidsel, slangeurt og trævlekrone.

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Rævehale
Stephan Sinding

Stephan Abel Sinding (født 4. august 1846, død 23. januar 1922) var en norsk-dansk billedhugger. Han var bror til komponisten Christian Sinding, billedhuggeren Johanna Sinding og maleren Otto Ludvig Sinding. Han giftede sig i 1885 med den danske skuespiller Elga Anna Augusta Betzonich.

Sinding blev dansk statsborger i 1890.

Kilder

Eksterne henvisninger 
 

 
 

Billedhuggere fra Danmark
Danskere i 1800-tallet
Danskere i 1900-tallet
Riddere af Dannebrog
Personer i Kraks Blå Bog (afdøde)
KBU

KBU kan være en forkortelse for:
 Klinisk basisuddannelse – praktikforløb for nyuddannede læger.
 Københavns Boldspil-Union – en dansk lokalunion under Dansk Boldspil-Union.
 Københavns Bowling Union – en dansk lokalunion under Danmarks Bowling Forbund.
 Kulturforeningen for Brøndbys Ungdom – en dansk ungdomsforening.
Four Corners Monument

Four Corners Monument markerer det eneste sted i USA, hvor fire stater mødes. Steder ligger på Coloradoplateauet i det sydvestlige USA. Det præcise sted er 36°, 59 minutter, 56,81532 sekunders nordlig bredde, og 109°, 2 minutter, 42,62019 sekunders vestlig længde.

Ved Four Corners Monument mødes staterne Arizona, New Mexico, Colorado og Utah. Monumentet ligger inden for grænserne af Navajo Nation-indianerreservatet, og administreres af Navajo Nation Parks and Recreation. Adgangen til monumentet sker fra New Mexico, og der opkræves en entre, der tilfalder navajo-stammen. 

Der har været en officiel markering på stedet siden 1912, og i 1992 blev der etableret en granitmarkering, med en indlagt bronzeskive, der markerer det nøjagtige sted, hvor de fire stater mødes.

Omkring mindesmærket findes i dag boder, hvor lokale kunsthåndværkere fra navajo- og ute-stammerne sælger deres varer, foruden føde- og drikkevarer mm. Stedet besøges af mange turister.

Se også 
 Four Corners

Ekstern henvisning 
 Navajo Nation Parks and Recreation om Four Corners Monument 

Bygninger, konstruktioner og anlæg i Arizona
Bygninger, konstruktioner og anlæg i Colorado
Bygninger, konstruktioner og anlæg i New Mexico
Bygninger, konstruktioner og anlæg i Utah
Monumenter i USA
Spamblog

Spamblog kommer af ordene Spam, som er en betegnelse for reklamer, man ikke selv har bedt om og blog som er en weblog, er en webside, som opdateres jævnligt med korte tekster (kaldet poster), som regel med den til enhver tid nyeste øverst.

En spamblog er en blog som er lavet med det ene formål at promovere et bestemt produkt, de computergenererede poster er fyldt med nonsens for at forvirre søgemaskiner og henviser alle til noget bestemt (fx viagra eller sommerhuse) Det er let at gennemskue for mennesker, at spambloggen ikke er reel, men man kan uforvarende komme til at ramme en spamblog fx på grund af Bloggers next blog funktion, hvor man bliver sendt til en tilfældig blog på Bloggers netværk.

Hovedformålet med en spamblog er dog at få en bestemt hjemmeside på nettet listet så højt som muligt på søgemaskiner, da mange søgemaskiner bruger links fra andre hjemmesider som en metode til at bestemme en hjemmesides rang.

World Wide Web
Viby Efterskole

Viby Efterskole er en fynsk efterskole for musik, dans og teater. Viby laver semiprofessionelle musicalopsætninger hvert år i februar/marts. 

De har blandet andet spillet: 
 Grease
 West Side Story
 Fame
 Rottefængeren
 Annie Get Your Gun
 King (selv skrevet af Steffen Rode)
 Hair 
 Cabaret
 Crazy for You
 Skatteøen
 En skærsommernatdrøm (musical)

Den ligger i Nørre Åby på Nordvestfyn tæt på tre andre efterskoler: Vesterdal Efterskole, Nørre Åby Efterskole og Eisbjerghus Efterskole. Skolen blev åbnet 8. september 1990 i Nørre Åby kost- og realskoles bygninger.

Eksterne henvisninger 
 Viby Efterskoles hjemmeside

Efterskoler
Nørre Aaby
Etableret i 1990
Arbejdsgiverforening

En arbejdsgiverforening eller arbejdsgiverorganisation er en sammenslutning af virksomhedsejere – som modsætning til centralorganisationer, der er sammenslutninger af lønmodtagernes fagforbund.

Arbejdsgiverforeninger og centralorganisationer forhandler løn og arbejdsvilkår på det danske arbejdsmarked. Dermed skabes en overenskomst, som løber over et vist antal år – normalt to eller tre. Virksomheder, der er medlem af en arbejdsgiverforening forpligter sig til at følge disse aftaler – ligesom lønmodtagere følger denne.

Blandt de vigtigste arbejdsgiverforeninger i Danmark kan nævnes:

Finanssektorens Arbejdsgiverforening (Virksomheder i den danske finanssektor) 
Dansk Arbejdsgiverforening (Mange forskellige brancher / fagområder)
 Dansk Håndværk (Byggebranche, håndværk og træindustri, bl.a. murere, tømrere, snedkere, entreprenør, møbelpolstrere mm.)
 Dansk Industri (Forskellige brancher)
 TEKNIQ Arbejdsgiverne (el, vvs, metalområdet – industri, smede, )
 HTS-A Arbejdsgiver- og Erhvervsorganisationen (Transportområdet)
 Dansk Erhverv (handel, rådgivning, oplevelse, transport og service)
 Dansk Byggeri (murere, tømrere, snedkere m.m. indenfor byggefagene)

Se også 

Arbejdsmarkedet
Sjukhovtårnet

Sjukhovtårnet (, ; også kendt som , ; ) i Moskva, opkaldt efter dets arkitekt Vladimir Sjukhov. Tårnet blev opført i årene 1920-1922 til radiotransmissioner, men benyttes i dag til tv-transmissioner. Tårnet skiller sig ud ved sin konstruktion i et hyperboloid net af stål.

Ifølge de oprindelige planer skulle tårnet have været 350 meter højt, men trods den lette konstruktion, blev der kun råd til at bruge stål til de 160 meter, hvilket så giver en samlet vægt på 220 tons.

Fotogalleri

Eksterne henvisninger 

 Sjukhovtårnet – video
 The Shukhov Tower Foundation

Tårne i Rusland
Bygninger, konstruktioner og anlæg i Moskva
Højeruplund

Højeruplund er et udflugtsmål der ligger ved Stevns Klint.

Omkring parkeringspladsen findes et traktørsted, Stevns Museum (Lukket 2018), Højerup Kirke, Højerup gl. Kirke, Fiskerhuset , Stevns Klint, samt en lund med mindesmærker, bl.a. fra genforeningen 1920.
Højeruplund var tidligere et nationalt folkeligt mødested på Sjælland. 

Det ligger alt sammen i et naturskønt område ved Margueritruten.

Ekstern henvisning 
 Højeruplund

Lokaliteter i Stevns Kommune
Monumenter i Danmark